laion/Wikipedia-Exotic huggingface dataset:
וואנג הי-צ'אן

קוריאה זהו שם קוריאני; שם המשפחה הוא וואנג. וואנג הי-צ'אן (בקוריאנית: 황희찬; נולד ב-26 בינואר 1996) הוא כדורגלן דרום קוריאני המשחק בוולברהמפטון וונדררס בעמדת החלוץ. וואנג נולד בעיר צ'ונצ'און וזמן קצר לאחר לידתו עברה משפחתו לבוצ'און. וואנג התחיל לשחק כדורגל בקבוצת הכדורגל של בית ספרו היסודי, וכבר בגיל זה כישרונו התגלה. בגיל 16 הצטרף לקבוצת הנוער של פוהאנג סטילרס ובמקביל באליפות המחוזית עם קבוצת הכדורגל של בית ספרו התיכון ואף נבחר לשחקן המצטיין. אף על פי שלא רשם דקות בקבוצה הבוגרת של פוהאנג, בקיץ 2014 חתם בליפרינג האוסטרית שהיא קבוצת בת של רד בול זלצבורג. בקיץ 2016 הצטרף לרד בול זלצבורג. ב-6 בדצמבר 2015 ערך את הופעת הבכורה שלו בתיקו 0-0 נגד מאטרסבורג. ב-23 באוקטובר 2016 הבקיע את שער הבכורה שלו בקבוצה בניצחון 1–5 נגד סנקט פלטן. וואנג היה שותף להישג השיא של הקבוצה בזירה האירופית כאשר בעונת 2017/2018 הגיעה הקבוצה לחצי גמר הליגה האירופית, בו הודחה על ידי אולימפיק מרסיי. ב-31 באוגוסט 2018 הושאל להמבורג עד לסוף העונה. ב-8 ביולי 2020 חתם בר.ב. לייפציג לחמש שנים. ב-29 באוגוסט 2021 הושאל לוולברהמפטון וונדררס לעונה אחת. ב-26 בינואר 2022 הוחתם במועדון באופן קבוע ועזב את ר.ב. לייפציג. וואנג הוא שחקן הנבחרת האולימפית של קוריאה הדרומית והשתתף עם הנבחרת באולימפיאדת 2016. ב-1 בספטמבר 2016 וואנג ערך את הופעת הבכורה שלו בנבחרת הבוגרת, בניצחון 2–3 נגד סין במסגרת מוקדמות מונדיאל 2018. ב-13 ביוני 2017 הבקיע את שער הבכורה שלו בנבחרת בניצחון 2–3 נגד קטר. וואנג נכלל בסגל הנבחרת לקראת מונדיאל 2018. נכלל בסגל נבחרת קוריאה הדרומית לטורניר מונדיאל 2022. במשחק האחרון של שלב הבתים נגד נבחרת פורטוגל, כבש וואנג שער דרמטי בתוספת הזמן מבישול של יונג מין סון, מה שהעלה את דרום קוריאה לשלב שמינית הגמר. נכלל בסגל נבחרת קוריאה הדרומית לטורניר גביע אסיה 2023. רד בול זלצבורג ליגת העל האוסטרית: 2015/2016, 2016/2017, 2017/2018 הגביע האוסטרי: 2015/2016, 2016/2017 מדיה וקבצים בנושא וואנג הי-צ'אן בוויקישיתוף וואנג הי-צ'אן, ברשת החברתית אינסטגרם וואנג הי-צ'אן, באתר Transfermarkt וואנג הי-צ'אן, באתר Soccerway וואנג הי-צ'אן, באתר BDFutbol וואנג הי-צ'אן, באתר WorldFootball.net וואנג הי-צ'אן, באתר National Football Teams וואנג הי-צ'אן, באתר FootballDatabase.eu 선수 명단 באתר הרשמי של התאחדות הכדורגל הדרום קוריאנית, 12 בנובמבר 2022 (בקוריאנית) 2023 AFC 아시안컵에 참가하는 🇰🇷축구국가대표팀의 명단을 공개합니다! בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)
איסמאל דיאס

איסמאל דיאס דה לאון (בספרדית: Ismael Díaz de León; נולד ב-12 במאי 1997) הוא כדורגלן פנמי המשחק באוניברסידד קאתוליקה דל אקוודור בעמדת החלוץ. דיאס התחיל את הקריירה שלו בקבוצת הכדורגל טאורו מליגת העל הפנמית. ב-2 בספטמבר 2012 דירס ערך את הופעת הבכורה שלו בקבוצה הבוגרת במשחק הליגה נגד אליאנסה כאשר הוא בן 15 שנים וחודשיים. באוגוסט 2015 הצטרף לפורטו ב' בה שיחק שנתיים. בקיץ 2017 חתם בדפורטיבו לה קורוניה ב' הספרדית. ב-11 ביולי 2018 דיאס חתם באל טאנקה סיסלי מליגת העל האורוגוואית. ב-31 באוגוסט 2019, דיאס חתם באקדמיקו ויסאו וכעבור חצי שנה חזר לפנמה וחתם בטאורו. ב-6 בינואר 2022 דיאס חתם באוניברסידד קאתוליקה דל אקוודור מליגת העל האקוודורית. דיאס הוא שחקן נבחרת הנוער של פנמה והשתתף עימה בגביע העולם בכדורגל עד גיל 20 בשנת 2015. ב-20 באוגוסט 2014, דיאס ערך את הופעת הבכורה שלו בנבחרת הבוגרת בניצחון 0-4 נגד קובה, בו גם הבקיע את שער הבכורה שלו בנבחרת. דיאס נכלל בסגל הנבחרת לקראת גביע הזהב 2017 ומונדיאל 2018. איסמאל דיאס, באתר Transfermarkt איסמאל דיאס, באתר Soccerway איסמאל דיאס, באתר BDFutbol איסמאל דיאס, באתר WorldFootball.net איסמאל דיאס, באתר National Football Teams איסמאל דיאס, באתר FootballDatabase.eu איסמאל דיאס, באתר ESPN
נפלאות התבונה (ספר)

הספר נפלאות התבונה (באנגלית: A Beautiful Mind) הוא ביוגרפיה של המתמטיקאי ג'ון נאש, חתן פרס נובל לכלכלה שבמשך מרבית שנות חייו סבל מסכיזופרניה. הספר זכה להצלחה רבה, ובהמשך יצא לאקרנים סרט קולנוע מצליח באותו השם המבוסס על הספר, בכיכובם של ראסל קרואו וג'ניפר קונלי ובבימויו של רון הווארד. הסרט זכה ב-4 פרסי אוסקר ב-2002 וכן בשני פרסי גלובוס הזהב. את הספר, המתאר את חייו הפרטיים והמקצועיים של נאש, כתבה העיתונאית סילביה נסאר. ב-13 בנובמבר 1994, בעקבות הענקת פרס נובל לכלכלה לנאש, פרסמה נסאר כתבה ארוכה ומרגשת על נאש בעיתון הניו יורק טיימס, שם עבדה ככתבת כלכלית. בעקבות הכתבה, שכותרתה The Lost Years of a Nobel Laureate, יצאה נסאר לעבודת מחקר מאומצת שנמשכה יותר משנתיים והניבה את הספר ”נפלאות התבונה”. הספר יצא לאור בארצות הברית בשנת 1998 והפך עד מהרה לרב מכר. מהדורתו העברית יצאה לאור בשנת 2002 בתרגומו של ירון בן עמי, בהוצאת ידיעות ספרים, במסגרת ספרי עליית הגג. אריאל רובינשטיין, A Beautiful Mind, ביקורת (בעברית) על הספר בגרסתו המקורית נפלאות התבונה, באתר OCLC (באנגלית)
מתיאס יורגנסן

מתיאס ג'טה-נג'י יורגנסן (בדנית: Mathias Jattah-Njie Jørgensen; נולד ב-23 באפריל 1990) הידוע גם בכינויו "זנקה", הוא כדורגלן דני המשחק בעמדת הבלם באנדרלכט. יורגנסן נולד בדנמרק לאם דנית ואב גמבי. בגיל 4 הצטרף לקבוצת הילדים של בולדקלבן 93, מועדון בו שיחק בכל הקבוצות הגיל. בגיל 17, הלך למבחנים בארסנל אך ללא הצלחה וב-26 ביוני 2007 חתם בפ.צ. קופנהגן. ב-21 ביולי 2007, יורגנסן מתח את הרצועה הפנימית בברכו השמאלית ונעדר כחודש וחצי. ב-9 בספטמבר הצטרף לקבוצת המילואים. ב-26 בספטמבר ערך את הופעת הבכורה שלו בקבוצה הבוגרת במשחק הגביע נגד פדריקיה בו ניצחה קופנהגן 1–3. שלושה ימים לאחר מכן, ערך את הופעת הבכורה שלו בליגה. ב-7 באוקטובר, ערך את הופעת הבכורה שלו זירה האירופית במחשק נגד לאנס. ב-22 בפברואר 2012 פורסם כי יורגנסן יצטרף לפ.ס.וו. איינדהובן בהעברה חופשית עם סיום העונה. ב-18 באוגוסט 2012 ערך את הופעת הבכורה שלו בקבוצה בניצחון 0–2 נגד רודה. 12 ימים לאחר מכן, הבקיע את שער הבכורה שלו בקבוצה בניצחון 0–9 נגד זטה במסגרת מוקדמות הליגה האירופית. לאחר שלא זכה לדקות משחק רבות באיינדהובן, ב-7 ביולי 2014 יורגנסן חזר לפ.צ. קופנהגן תמורת 600 אלף אירו. ב-7 ביולי 2017 יורגנסן חתם לשלוש עונות בהאדרספילד טאון העולה החדשה לפרמייר ליג תמורת 3.5 מיליון פאונד. ב-10 באוגוסט 2019 חתם יורגנסן בפנרבחצ'ה הטורקית לשלוש שנים עבור 2 מיליון אירו. לאחר חצי עונה, בה הבקיע שני שערים, הושאל יורגנסן לפורטונה דיסלדורף מתחתית הבונדסליגה עד לתום עונת 2019/20. ב-9 בספטמבר 2021 חתם יורגנסן בברנטפורד מהפרמייר ליג. את הופעת הבכורה ערך ב-18 בספטמבר בניצחון 0–2 על וולברהמפטון וונדרס. ב-15 באוגוסט 2024 חתם באנדרלכט מליגת העל הבלגית. ב-19 בנובמבר 2008 יורגנסן ערך את הופעת הבכורה שלו בנבחרת דנמרק במשחק ידידות נגד ויילס. יורגנסן נכלל בסגל הנבחרת לקראת מונדיאל 2018. ב-1 ביולי 2018 כבש את שער הבכורה שלו בנבחרת בהפסד דנמרק לנבחרת קרואטיה. בשמינית גמר מונדיאל 2018. פ.צ. קופנהגן ליגת העל הדנית: 2008/2009, 2009/2010, 2010/2011, 2015/2016, 2016/2017 הגביע הדני: 2008/2009, 2011/2012, 2014/2015, 2015/2016, 2016/2017 אישיים הכישרון של השנה בדנמרק (בחירת השחקנים): 2008 הכישרון של השנה בדנמרק (בחירת ארלה פודס): 2008 מדיה וקבצים בנושא מתיאס יורגנסן בוויקישיתוף מתיאס יורגנסן, ברשת החברתית אקס (טוויטר) מתיאס יורגנסן, באתר Transfermarkt מתיאס יורגנסן, באתר Soccerway מתיאס יורגנסן, באתר BDFutbol מתיאס יורגנסן, באתר WorldFootball.net מתיאס יורגנסן, באתר National Football Teams מתיאס יורגנסן, באתר FootballDatabase.eu
צ'ה מין-הו

קוריאה זהו שם קוריאני; שם המשפחה הוא צ'ה. צ'ה מין-הו (בקוריאנית: 최민호; באנגלית: Choi Min-ho;‏ נולד ב-18 באוגוסט 1980) הוא ג'ודוקא עבר דרום קוריאני אשר התחרה בקטגוריית המשקל עד 60 ק"ג. הוא האלוף האולימפי מבייג'ינג 2008 וזוכה מדליית הארד מאולימפיאדת אתונה 2004. צ'ה הוא אלוף העולם משנת 2003 ומחזיק במדליית ארד מאליפות העולם משנת 2007. באפריל 2001, צ'ה זכה במדליה המשמעותית הראשונה שלו כשהתחרה באליפות אסיה וזכה במדליית הכסף. שנה לאחר מכן השתתף במשחקי אסיה שנערכו בפוסן שבמדינת הולדתו וזכה במדליית הארד. באליפות העולם בשנת 2003 שנערכה באוסקה שביפן, צ'ה התחרה בקטגוריית המשקל עד 60 ק"ג וזכה במדליית הזהב. בקרב הראשון הוא ניצח את מיגל אלבראת'ין הארגנטיני, בקרב השני ניצח את אלצ'ין איסמיילוב האזרי ובשמינית הגמר גבר על אלברט טכוב הליטאי. ברבע הגמר הוא ניצח את ארמן נזאריאן הארמני ובחצי הגמר ניצח את אניס לוניפי התוניסאי. בגמר הוא התמודד מול קרייג פאלון הבריטי וניצח לאחר שהשיג ניקוד איפון שתי דקות ו-12 שניות לסוף הקרב. באולימפיאדת אתונה 2004, צ'ה התחרה בקטגוריית המשקל עד 60 ק"ג וזכה במדליית הארד. בקרב הראשון הוא ניצח את לודוויג פיישר האוסטרי, בשמינית הגמר הוא ניצח את בנז'מן דרבולה הצרפתי וברבע הגמר הפסיד לצגאנבטר חסבטאר המונגולי. צ'ה נשר לקרבות בית הניחומים שם ניצח את אקרם שה ההודי ואת אוליבר גוסנברג הגרמני ועלה לקרב על מדליית הארד. בקרב על המדליה הוא התמודד מול מסעוד חאג'י אחונד זאדה האיראני וניצח באיפון תוך דקה ו-13 שניות לאחר תרגיל סיאו-נגי. באליפות העולם 2007 שנערכה בריו דה ז'ניירו, צ'ה זכה במדליית הארד לאחר שגבר על רוק דראקשיץ' הסלובני בקרב על המדליה. באולימפיאדת בייג'ינג 2008, צ'ה זכה במדליית הזהב בקטגוריית המשקל עד 60 ק"ג לאחר שניצח את כל 5 הקרבות באיפון. בקרב הראשון הוא ניצח את מיגל אלבראת'ין הארגנטיני, בשמינית הגמר הוא ניצח את האיראני מסעוד חאג'י אחונד זאדה וברבע הגמר גבר על רישוד סובירוב האוזבקי. בחצי הגמר צ'ה ניצח את רובן האוקס ההולנדי ובגמר ניצח את אלוף אירופה המכהן לודוויג פיישר האוסטרי תוך 2 דקות ו-15 שניות. צ'ה מין-הו, באתר olympedia.org צ'ה מין-הו, באתר איגוד הג'ודו העולמי צ'ה מין-הו, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. הקרב מול קרייג פאלון גמר אליפות העולם 2003, אתר JudoInside
אנדרה קרייו

אנדרה מרטין קרייו דיאס (בספרדית: André Martín Carrillo Díaz; נולד ב-14 ביוני 1991) הוא כדורגלן פרואני המשחק בקורינתיאנס בעמדת הקיצוני. קרייו התחיל את הקריירה שלו בקבוצת הנערים של אסתר גרנדה אליה הצטרף בגיל 13 וכעבור שלוש שנים הצטרף למחלקת הנוער של אליאנסה לימה. ב-5 בדצמבר 2009 קרייו ערך את הופעת הבכורה שלו בקבוצה הבוגרת בתיקו 2-2 נגד אוניברסידד ססאר ואייחו. ב-6 במאי 2011 קרייו חתם לחמש שנים בספורטינג ליסבון. ב-19 בספטמבר 2011 קרייו ערך את הופעת הבכורה שלו בקבוצה במשחק הליגה נגד ריו אבה. את שער הבכורה שלו בקבוצה הבקיע בהפסד 2-1 לספורטינג בראגה. ב-1 ביולי 2016 הצטרף ליריבה העירונית, בנפיקה ליסבון בה חתם לחמש עונות. ב-24 באוגוסט 2017 הושאל לווטפורד מהפרמייר ליג, בה התאחד עם מרקו סילבה שאימן אותו בספורטינג. ב-20 ביולי 2018 הושאל לאל-הילאל מליגת העל הסעודית. ב-23 ביולי 2019 חתם באופן קבוע באל–הילאל לארבע שנים. ב-13 באוגוסט 2023 חתם באל-קאדסיה. ב-12 ביולי 2011 קרייו ערך את הופעת הבכורה שלו בנבחרת בהפסד 1-0 לצ'ילה במסגרת שלב הבתים של הקופה אמריקה 2011. ב-15 באוגוסט 2012 קרייו הבקיע את שער הבכורה שלו בנבחרת בניצחון 0-1 נגד קוסטה ריקה. ספורטינג ליסבון הגביע הפורטוגזי: 2014/2015 הסופר קאפ הפורטוגזי: 2015 בנפיקה ליסבון ליגת העל הפורטוגזית: 2016/2017 הגביע הפורטוגזי: 2016/2017 הסופר קאפ הפורטוגזי: 2017 אל הילאל ליגת העל הסעודית: 2019/2020, 2020/2021, 2021/2022 אישיים פריצת השנה בליגת העל הפרואנית: 2010 מדיה וקבצים בנושא אנדרה קרייו בוויקישיתוף אנדרה קרייו, ברשת החברתית פייסבוק אנדרה קרייו, ברשת החברתית אקס (טוויטר) אנדרה קרייו, ברשת החברתית אינסטגרם אנדרה קרייו, באתר Transfermarkt אנדרה קרייו, באתר Soccerway אנדרה קרייו, באתר BDFutbol אנדרה קרייו, באתר WorldFootball.net אנדרה קרייו, באתר National Football Teams אנדרה קרייו, באתר FootballDatabase.eu
עובר ושב (תוכנית טלוויזיה)

עובר ושב הייתה תוכנית בוקר ישראלית בהנחיית סיון קלינגבייל וסמי פרץ שעסקה בענייני כלכלה ובכותרות העיתונים השונים. התוכנית שודרה החל מ-23 באוקטובר 2017 עד 31 במאי 2018 בערוץ עשר. בעקבות פיצול ערוץ 2 ומעבר ערוץ 10 לאפיק 14, בערוץ רצו לקבל נתוני רייטינג גבוהים ברצועת הבוקר, כדי ליצור תחרות ברצועה. בעקבות כך החליטו לבטל את פורמט הכותרות של אורלי וגיא וליצור תוכנית חדשה בשם "עובר ושב". סיון קלינגבייל וסמי פרץ נבחרו להגיש יחדיו את התוכנית. התוכנית הראשונה שודרה ב-23 באוקטובר 2017 וזכתה לנתון מדורג נאה לרצועת בוקר מקדימה. ב-31 במאי 2018 הופסקה התוכנית עקב החזרת פורמט הכותרות של אורלי וגיא. החלטה זאת התקבלה בעקבות ירידה בנתוני המדרוג של התוכנית אורלי וגיא, ובעקבות כך בערוץ הוחלט להחזיר לאורלי וגיא את הרצועה המקדימה בתקווה שישפרו את נתוני המדרוג. התוכנית שודרה בשידור חי בימים ראשון עד חמישי בין השעות 6:15 - 6:45. התוכנית בוצעו ראיונות בנושאי כלכלה עם אורחים ומומחים באולפן. נתוני הרייטינג של התוכנית היו נאים יחסית לשעת שידורה. התוכנית הראשונה הניבה 2.3%, כאשר התוכנית השנייה הניבה נתון גבוהה יותר של 3%. יום לפני פיצול ערוץ 2 התוכנית הניבה נתון של 2.8%. ביום הראשון אחרי הפיצול התוכנית הניבה 2.2%, וביום השני התוכנית ירדה כבר לנתון של 1.8%. לקראת סוף שנת 2017 הניבה התוכנית נתון נמוך מיוחד של 0.7%. בתחילת שנת 2018 הניבה התוכנית 1.2%. חודש לפני ירידתה מהאוויר, התוכנית הניבה 1.3%. עובר ושב, באתר 10TV
סיבאץ

סִיבָאץ (בסרבית קירילית: Сивац, בסרבית בכתב לטיני: Sivac) הוא כפר בסרביה השוכן במחוז באצ'קה המערבי אשר בפרובינציית וויבודינה, לגדות תעלת מים המקשרת בין הנהר טיסה לבין הדנובה. האזכור הראשון בכתובים לכפר הוא מ-1692 עת היה מאוכלס ברובו על ידי תושבים שהיגרו מאזור שוואביה. בשלהי המאה ה-18 עת נשלט האזור על ידי ממלכת הבסבורג היגרו לכפר תושבים סרבים והונגרים. בהמשך שלטה באזור האימפריה האוסטרו-הונגרית ולאחר מלחמת העולם השנייה עבר הכפר לחזקת ממלכת הסרבים, הקרואטים והסלובנים, אשר שמה שונה מאוחר יותר לממלכת יוגוסלביה. ב-6 באפריל 1941 תקפה גרמניה הנאצית את ממלכת יוגוסלביה והכניעה את צבאה תוך ימים אחדים. האזור נמסר לחזקת הונגריה. לאחר המלחמה נכלל סיבאץ בשטח הרפובליקה הפדרלית הסוציאליסטית של יוגוסלביה והכפר הפך מרכז סחר אזורי לתוצרת חקלאית. לאחר פירוק יוגוסלביה עבר הכפר לחזקת סרביה. יהודים התיישבו בכפר במהלך המאה ה-18 ונסמכו על קהילת סומבור. במחצית השנייה של המאה ה-19 הפכה הקהילה מאורגנת והשתייכה לזרם האורתודוקסי. ב-1878 הוקם בית הכנסת הקהילתי. ב-1880 מנתה הקהילה 191 נפשות. בראשית המאה ה-20 הוקם בית ספר יסודי קהילתי. במועד זה מנתה הקהילה כ-100 נפשות. בני הקהילה היו ברובם סוחרים בעורות, קנבוס ודגן. לאחר מלחמת העולם הראשונה חלה ירידה הדרגתית במספר בני הקהילה. בפרוץ מלחמת העולם השנייה התגוררו בסיבאץ 47 יהודים. באפריל 1941 פלשה גרמניה הנאצית ליוגוסלביה והכניעה את צבאה תוך ימים אחדים. עד לסוף אותה השנה גורשו יהודי העיירה למחנה ההשמדה אושוויץ ורק נערה אחת מהקהילה ניצלה. ב-1948 נהרס מבנה בית הכנסת על ידי השלטונות המקומיים. מדיה וקבצים בנושא סיבאץ בוויקישיתוף Aleksandra Terzić ,Željko Bjeljac,‏‏ The extermination of jewish population and heritage in BAČKA region of ap vojvodina-serbia (באנגלית) יהדות באצ'קה, באתר "יד ושם" [1], מפקד האוכלוסין בסרביה (2011), באתר הלשכה המרכזית לסטטיסטיקה בסרביה, אוחזר ב-2 ביוני 2018 (בסרבית). "סיבאץ", באתר JewishGen (באנגלית). הקהילה היהודית בסיבאץ, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 237. אתרי מורשת יהודית בסרביה, באתר jewish-heritage-europe.eu (באנגלית). ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סיבאץ".
מריאנה סליגמן

מריאנה סליגמן (בספרדית: Mariana Seligmann, נולדה ב-9 באוקטובר 1984; בואנוס איירס, ארגנטינה), הידועה בשם Muni, היא שחקנית, זמרת, דוגמנית, רקדנית ומנחת טלוויזיה ארגנטינאית. ידועה בתפקידיה בטלנובלות הארגנטינאיות של כריס מורנה: "קטנטנות", "המורדים" ו"פלוריסיינטה". הופעת הבכורה של סליגמן הייתה ב-2000, בגיל 16, בטלנובלה של המפיקה הארגנטינאית כריס מורנה, "קטנטנות", בתפקידה של פילאר. תפקידה בטלנובלה לא היה משמעותי, אך אפקטיבי לפריצתה. הודות לפריצתה בקטנטנות, בשנת 2002 היא קיבלה תפקיד במחזמר Bella y la Bestia. בשנת 2002, לאחר הופעת הבכורה שלה, היא הופיעה בתפקיד משני בסרט הספרדי-אמריקאי-בריטי של כריסטופר המפטון, Imagining Argentina. שנה לאחר מכן, כריס מורנה הציעה לה ליטול חלק בתפקיד ראשי בטלנובלה "המורדים" בתפקידה של לאורה לצידם של בנחמין רוחאס, פליפה קולומבו, קמילה בורדונבה ולואיסנה לופילטו. הודות לתפקידה בטלנובלה היא השיגה חשיפה ציבורית רחבה. בתחילת 2004, לאחר סיומה של הטלנובלה, היא נטלה חלק בהצגת התיאטרון 04, לצידו של השחקן הארגנטינאי חורחה מאחיו. ב-2004, כריס מורנה שילבה אותה בטלנובלה שלישית אותה הפיקה, "פלוריסיינטה", בתפקידה של קלרה, לצידם של פלורנסיה ברטוטי, חואן מנואל חיל נבארו, מיכאלה ואסקס ושחקנים נוספים אחרים שהופיעו לצידה ב"המורדים". סליגמן, כחלק מצוות השחקנים, הקליטה את כל שירי הפסקול של העונה הראשונה של הטלנובלה ובסיור התיאטרון הבינלאומי ב-2006. ב-2005, הופיעה בכמה פרקים בגרסה הארגנטינאית לסדרה "נשואים פלוס" ובתפקיד משני בפרק אחת עשרה: Amigos בסדרה Conflictos en red, לצידם של מרסלה קלוסטרבואר, לוקאס קרספי ולאונורה בלקרסה. באותה שנה, היא נטלה חלק במחזמר "מאמה מיה!". משפחתה של סליגמן במקור מגרמניה, ולכן היא שומרת על שליטה מוחלטת בשפה הגרמנית. בשנת 2002, סליגמן הייתה בזוגיות עם השחקן הארגנטינאי דיאגו מסגליו, שהופיע לצידה בטלנובלה "המורדים". בהמשך אותה שנה הם נפרדו, אך בשנת 2004 הופיעו יחד בטלנובלה "פלוריסיינטה". משנת 2015, סליגמן נמצאת בזוגיות עם איש העסקים הארגנטינאי ניקולאס ניימרק, ב-5 באפריל 2016 השניים התארסו, ב-14 בדצמבר באותה שנה הם נישאו ולמחרת היום התקיים הטקס הדתי. ב-29 במרץ 2021, נולדה בתם של בני הזוג, כרמלה. קטנטנות המורדים פלוריסיינטה אתר האינטרנט הרשמי של מריאנה סליגמן (בספרדית) מריאנה סליגמן, במסד הנתונים הקולנועיים IMDb (באנגלית) מריאנה סליגמן, במסד הנתונים הקולנועיים KinoPoisk (ברוסית) הדף של מריאנה סליגמן באינסטגרם הדף של מריאנה סליגמן בטוויטר פוסט באינסטגרם פוסט באינסטגרם
הארי קיין (פירושונים)

האם התכוונתם ל... הארי קיין (1993) – כדורגלן אנגלי הארי קיין (אצן) (1933) – אצן יהודי-בריטי הארי קיין (שחקן בייסבול) (1883) (אנ') – שחקן בייסבול יהודי-אמריקאי
עידן מליחי

עידן מליחי (נולד ב-11 ביוני 1979) הוא כדורגלן עבר ישראלי ששיחק בעמדת הקשר. אחיינם של עמוס ואבי לוזון, ובן דודו של גיא לוזון. מליחי החל את דרכו במחלקת הנוער של מכבי פתח תקווה, ובעונת 1997/1998 עלה לקבוצת הבוגרים, בה שיחק עד עונת 2002/2003. בשנת 2000 זכה עם הקבוצה בגביע הטוטו ועונה לאחר מכן הגיע ביחד עם קבוצתו לגמר גביע המדינה. בעונת 2003/2004 חתם מליחי בבית"ר ירושלים. בעקבות הגעתם של זרים רבים ופציעות רבות לא הרבה לשחק, ולעיתים לא נכלל בסגל הקבוצה. בעונת 2006/2007 חתם מליחי במועדון ספורט אשדוד, ובאמצע עונת 2007/2008 חתם בבני יהודה. בקיץ 2008 פרש ממשחק פעיל. עידן מליחי, באתר Transfermarkt עידן מליחי, באתר FootballDatabase.eu ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
קבניים

קבניים (שם מדעי: Berytidae) הם משפחה קטנה יחסית של חרקים מתת-סדרת הפשפשים. בעולם ידועים כ-155 מינים ב-45 סוגים אשר מתוכם קיימים בישראל רק כ-14 מינים. אורך גופם כ-2.5–11 מ"מ והוא לרוב צר וארוך בעל רגליים דקיקות וארוכות, הופעה שבעקבותיה ניתן להם השם העממי העברי, קבניים (הולכים על קביים). הביולוגיה של רוב מיני הקבניים איננה ידועה. לחלקם כנפיים מנוונות, אך גם בעלי הכנפיים המפותחות ממעטים להתעופף. הליכתם איטית והיא מתבצעת לעיתים תוך כדי הסוואה על ידי נדנוד המדמה משב רוח. המינים באזור הפלארקטי נצפו ניזונים ממוהל צמחים (phytophagous), בעיקר של צמחים המפרישים חומרים דביקים. קיימות גם עדויות על תזונה אנטומופגית בעיקר של כנימות וחרקים קטנים. מינים אחדים אף נצפו על רשתות עכבישים כנראה במטרה לחמוס טרף קל שנלכד ברשת. על האקולוגיה של מינים באזורים הטרופיים כמעט ואין מידע. הקבניים מחולקים לשלוש תת-משפחות אשר לשלושתן נציגים בישראל. תת-משפחה Berytinae הסוג Apoplymus הסוג קבן Neides הסוג Berytinus תת-משפחה Gampsocorinae הסוג Gampsocoris תת-משפחה Metacanthinae הסוג קבנית Metacanthus הסוג Metatropis מדיה וקבצים בנושא קבניים בוויקישיתוף קבניים, באתר ITIS (באנגלית) קבניים, באתר NCBI (באנגלית) קבניים, באתר האנציקלופדיה של החיים (באנגלית) קבניים, באתר GBIF (באנגלית) קבניים, באתר אנציקלופדיה בריטניקה (באנגלית) Pericart J. 2001. Family Lygaeidae in Catalogue of the Heteroptera of the Palaearctic Region 4
ג'ון הופקינס (שחקן)

ג'ון הופקינס (באנגלית: John Hopkins; נולד ב-1975) הוא שחקן אנגלי הידוע בעיקר מהופעתו בתפקיד סמל דן סקוט בסדרת הטלוויזיה "רציחות במידסומר", לוול בסרט "אליס בארץ הפלאות" ובסדרה "פולדארק". הופקינס נולד בלונדון, ולמד משחק באקדמיה המלכותית לאמנות הדרמה. בשנים 1993 עד 1996 למד אנגלית באוניברסיטת לידס, ושם הצטרף ללהקת תיאטרון של הסטודנטים. הוא השתתף במחזות אחדים בהם "אקווס", "חשיבותה של רצינות", ו"ציד המכשפות". הופעתו בתפקיד נתן במחזה "A Short Play about Sex and Death" זיכתה אותו בפרס השחקן הטוב ביותר בפסטיבל הסטודנטים של הסאנדיי טיימס. אחרי שסיים את לימודיו הצטרף הופקינס ללהקה השייקספירית המלכותית. ב-2004 כיכב הופקינס במותחן המדע בדיוני "Experiment" בבימויו של דן טרנר. הסרט הוצג בפסטיבלי קולנוע ברחבי העולם וזכה ב-16 פרסים. הופקינס השתתף ב-14 פרקים בסדרה "רציחות במידסומר". אחר כך חזר להופיע על במת התיאטרון, אבל הופיע גם באופרת הסבון "Family Affairs", ובסרט העצמאי "Grand Junction". עוד שיחק במיני-סדרה בהפקה אוסטרלית-בריטית בשם "Tripping Over". ב-2006 שיחק הופקינס במיני-סדרה אמריקאית "The Path to 9/11", ובהמשך השתתף בסדרות "רובין הוד", "ידידים משותפים", ו"מחשבות רצחניות". ב-2010 הופיע הופקינס בסרטו של טים ברטון "אליס בארץ הפלאות". בתיאטרון שיחק הופקינס במחזה "אנטוניוס וקלאופטרה" ובמחזה "הסערה", שניהם עבור RSC, לצדו של פטריק סטיוארט. ב-2007 הופיע בפרק "Show Me the Money" בסדרה "רובין הוד" של ה-BBC בתפקיד האביר ג'ון מיורק. הופקינס גילם את ריצ'רד האניי בהפקה של הווסט אנד במחזה "39 המדרגות" בעיבודו של פטריק ברלו. ב-2010 כיכב בתפקיד אורח בדרמת הפשע של רשת ITV "זהות", ובסדרה "וידוייה הסודיים של זונת צמרת" עם בילי פייפר. בין יולי לאוגוסט 2014 גילם את דמותו של ריצ'רד לב הארי במחזה "Holy Warriors" מאת דייוויד אלדריג' בתיאטרון שייקספיר גלוב. ב-2018 שיחק הופקינס בתפקיד בנדיק במחזה "מהומה רבה על לא דבר" בתיאטרון רוז בקינגסטון לצדה של מל גדרויץ'. ג'ון הופקינס, במסד הנתונים הקולנועיים IMDb (באנגלית) ג'ון הופקינס, באתר AllMovie (באנגלית) ג'ון הופקינס, באתר Rotten Tomatoes (באנגלית) ג'ון הופקינס, במסד הנתונים הקולנועיים KinoPoisk (ברוסית) ג'ון הופקינס, באתר MusicBrainz (באנגלית) Billie Piper creates escort-elegance with Belle de Jour’s Parisian style Daily Mail. 30 August 2010
ג'ון הופקינס

האם התכוונתם ל... ג'ון הופקינס (MP)‏ (אנ') – חבר בית הנבחרים הבריטי ב-1601 ג'ון הופקינס (עורך דין) (אנ') – אקדמאי בריטי (נולד ב-1936) ג'ון הופקינס (שחקן) – שחקן בריטי (נולד ב-1974) ג'ון הנרי הופקינס (אנ') – בישוף אפיסקופלי (1792–1868) ג'ון הופקינס (מלחין) (אנ') – מלחין בריטי (נולד ב-1949) ג'ון הופקינס (מנצח) (אנ') – מנצח אוסטרלי יליד בריטניה (1927–2013) ג'ון הופקינס (שחקן קריקט) (אנ') – שחקן קריקט ולשי (נולד ב-1963) ג'ון הופקינס (משורר) (אנ') – משורר אנגלי (1675–?) ג'ון הופקינס (נהג מרוצים) (אנ') – נהג מרוצים אמריקאי (נולד ב-1983) ג'ון הופקינס (מוזיקאי) (אנ') – מוזיקאי ומפיק אנגלי ג'ון הופקינס (סופר) (אנ') – סופר ותסריטאי אנגלי (1931–1998)
אלכסנדר לנדרמן

אלכסנדר לנדרמן (נולד ב-23 בספטמבר 1989, לנינגרד) הוא שחמטאי ממוצא יהודי בדרגת רב-אמן, שהיה אלוף העולם לנערים עד גיל 16 בשנת 2005. נכון לינואר 2019, מדורג במקום ה-12 בין השחמטאים האמריקאים לפי מד כושר. אלכסנדר לנדרמן נולד בלנינגרד וכאשר הוא היה בן 4 משפחתו עברה לארצות הברית. הוא התחיל להתאמן בשחמט בגיל צעיר. בשנת 2005 הוא השתתף באליפות העולם בשחמט לנערים עד גיל 16 וזכה. בשנת 2009 הוא זכה באליפות ארצות הברית הפתוחה במשות, עם שחמטאים נוספים (ביניהם דמיטרי גורביץ'). לנדרמן השתתף במספר תחרויות בינלאומיות וזכה להצלחות. בשנת 2015 הוא היה חבר נבחרת ארצות הברית בשחמט באליפות העולם בשחמט לנבחרות וזכה במדליית זהב בלוח השני. בשנת 2017 הוא השתתף בגביע העולם בשחמט 2017 והודח בסיבוב השלישי. 2005 - אמן בינלאומי 2010 - רב-אמן. מדיה וקבצים בנושא אלכסנדר לנדרמן בוויקישיתוף אלכסנדר לנדרמן, ערוץ באתר Twitch.tv אלכסנדר לנדרמן, באתר צ'סגיימס (באנגלית) אלכסנדר לנדרמן, באתר פיד"ה (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
צוואת יהושע

צוואת יהושע היא צוואתו של יהושע בן נון לעם לפני מותו. נאומו חותם את סיפורי ספר יהושע ומופיע בספר יהושע, פרק כ"ג. נאומו של יהושע מזכיר נאומי פרידה של מנהיגים במקרא, לפני שהם מעבירים את מושכות השלטון, כדוגמת ברכת משה ודברי התוכחה שלו בספר דברים, תוכחת שמואל לעם וצוואת דוד לשלמה. תקופת מנהיגותו של יהושע נפתחה בדברי ה' אל יהושע. בדבריו ליהושע מתנה ה' את תמיכתו בקיום מצוותיו. צוואת יהושע יוצרת מסגרת וחותמת את ספר יהושע. בנאומו מדבר יהושע על כך שה' הניח לעם ישראל מאויביו ואין סכנות המלחמה עוד בגדר בעיה. הבטחת הישארותם של בני ישראל בארץ תקויים רק אם יקיימו את חוקי אלוהים ולא ידבקו באלוהים אחרים. פרק כ"ג הוא בבחינת רמז מקדם ומשמש הכנה לקורות עם ישראל על פי המסופר בספר שופטים. פרק כ"ג אינו חותם את ספר יהושע. נאומו האחרון של יהושע מופיע בפרק האחרון בספר יהושע, פרק כ"ד. פרק כ"ד הוא נאום פרידה וכך נוצרת כפילות עליה עמדו פרשנים. לנאום המופיע בפרק כ"ג ישנם קווים מקבילים בפרק כ"ד: התקהלות העם ומנהיגיו, מלחמות ה', ציווי לנאמנות לה' ואיום בעונש, אם יסטו מדרכו של האל. אברבנאל מפרש את הכפילות כך: "אחשוב אני, שאחרי שיהושע דיבר אל העם הדברים הקודמים (פרק כ"ג), לפי שהעם לא השיבוהו דבר עליו, לא נתקררה דעתו, ולכן ראה להביא אותם בתוכחה שנית כדי לשאול מהם שאלות באופן שמפאת ההכרח יצטרכו להשיבו כאשר עם לבבם". בנאומו האחרון בפרק כ"ד נוקט יהושע גישה חינוכית הפוכה, שמטרתה לגרום לעם להתקרב לציווי התורה, אך מבלי לאיים עליהם כפי שנוקט למשל ספר דברים, אלא על ידי עידוד בלשון סגי נהור של העם להמשיך ולעבוד את אליליו, כפי שעשו אבות אבותיו בעבר הנהר ובמצרים גם יחד, זאת בעוד יהושע ומשפחתו ימשיכו לעבוד את אלוהים. התוצאה היא התנערות של העם והתחייבות מצידו להפסיק את העבודה הזרה. יחזקאל קויפמן, ספר יהושע, ירושלים, קריית ספר, 1963, עמ' 248-244 ספר שמואל א', פרק י"ב ספר מלכים א', פרק ב', פסוקים א'–י' ספר יהושע, פרק א', פסוקים א'–ט' יאיר זקוביץ, עולם התנ"ך: יהושע, תל אביב, דוידזון עתי, 1994, עמ' 208 יאיר זקוביץ, עולם התנ"ך: יהושע, תל אביב, דוידזון עתי, 1994, עמ' 213